**20 במאי 2019**

**וואן טכנולוגיות מדווחת על רבעון של צמיחה בכל הפרמטרים:**

**ההכנסות ברבעון הראשון של שנת 2019 גדלו ב-17%**

**ל-418 מיליון שקל**

**הרווח התפעולי ברבעון גדל ב- 19% ל-27 מיליון שקל**

**הרווח הנקי ברבעון גדל ב-18.3% ל -19.2 מיליון שקל**

**עדי אייל, מנכ"ל החברה: "אנו שמחים לפתוח את שנת 2019 עם ביצועים חזקים, המשקפים צמיחה בפעילות וגידול ברווח. שילוב של צמיחה אורגנית חזקה ורכישות אסטרטגיות בתחומי ה-SAP וה-BI בא לידי ביטוי כבר בתוצאות הרבעון הראשון של השנה. החברה תמשיך לפעול להרחבת מגוון הפתרונות והשירותים המוצעים ללקוחותיה במגוון טכנולוגיות מובילות, הן בדרך של מהלכים אורגנים שעליהם אנו שוקדים כיום, והן בדרך של רכישות נוספות שאנו בוחנים כל העת".**

**חברת וואן טכנולוגיות,** שהינה מחברות ה-IT המובילות בישראל, מסכמת את הרבעון הראשון לשנת 2019.

**הכנסות החברה** ברבעון הראשון עלו ב-17.1% ל-418 מיליון שקל, בהשוואה ל-357 מיליון שקל ברבעון המקביל אשתקד. הרבעון מתאפיין בעליה משמעותית בהכנסות ובעיקר בהכנסות במגזר התוכנה. העלייה בהכנסות נבעה בחלקה הגדול מגידול אורגני בפעילויות החברה.

**הרווח התפעולי** ברבעון הראשון עלה ב- 19% והסתכם ב-26.9 מיליון שקל בהשוואה לרווח תפעולי של 22.6 מיליון שקל ברבעון המקביל אשתקד. העליה ברווח התפעולי באה לידי ביטוי בעליה ברווח התפעולי בכל מגזרי פעילות החברה.

**החברה סיימה את הרבעון הראשון עם גידול של 18.3% ברווח הנקי** ל-19.2 מיליון שקל (18.2 מיליון שקל מיוחס לבעלי המניות), בהשוואה ל-16.2 מיליון שקל (15.7 מיליון שקל מיוחס לבעלי המניות) ברבעון המקביל אשתקד.

**ה-EBITDA** ברבעון הראשון עלה ב-33.6% ל-35.5 מיליון שקל, בהשוואה ל-26.6 מיליון שקל ברבעון המקביל אשתקד.

**צמיחה בהכנסות לפי מגזרים**

* **הכנסות מגזר התוכנה** עלו ברבעון ב-26.6% ל-199.3 מיליון שקל, בהשוואה ל-157.4 מיליון שקל ברבעון המקביל אשתקד. הגידול נובע בחלקו מגידול אורגני, ובחלקו מתוצאות של חברות שאוחדו לראשונה בפעילות מגזר זה.
* **הכנסות מגזר התשתיות** עלו ברבעון ב-12.8% ל-193.2 מיליון שקל, בהשוואה ל-171.2 מיליון שקל ברבעון המקביל אשתקד. הגידול נובע מגידול אורגני בפעילות החברה במגזר זה.
* **הכנסות מגזר שירותים מנוהלים** הסתכמו ברבעון ב-31 מיליון שקל, בהשוואה ל-32.8 מיליון שקל ברבעון המקביל אשתקד.

**צמיחה ברווח התפעולי לפי מגזרים:**

* **הרווח התפעולי במגזר התוכנה** עלה ברבעון ב-10.2% ל-18.2 מיליון שקל, בהשוואה ל-16.5 מיליון שקל ברבעון המקביל אשתקד.
* **הרווח התפעולי במגזר התשתיות** עלה ברבעון ב-58.1% ל-10.2 מיליון שקל, בהשוואה ל-6.5 מיליון שקל ברבעון המקביל אשתקד.
* **הרווח התפעולי במגזר שירותים מנוהלים** עלה ברבעון ב-6.8% ל-1.5 מיליון שקל, בהשוואה ל-1.4 מיליון שקל ברבעון המקביל אשתקד.

**היקף המזומנים ושווי מזומנים**, נכון ל- 31.3.19, הסתכם ב-125.8 מיליון שקל.

**ההון העצמי** **של החברה**, נכון ל-31.3.19, עלה ל-303.2 מיליון שקל, בהשוואה ל-298.7 מיליון שקל בסוף שנת 2018.

**וואן טכנולוגיות תוכנה** הינה אחת מחברות ה-IT המובילות. החברה מספקת פתרונות מחשוב טכנולוגיים לאלפי לקוחות במגזרי המשק השונים. בחברה מועסקים מעל ל- 3,500 עובדים מקצועיים בארץ ובחו"ל.

מניית החברה נכללת במדד ת"א 125. מנכ"ל החברה הוא מר עדי אייל.

<https://maya.tase.co.il/reports/details/1230006>

**לפרטים: אמיר אייזנברג 0528-260285; שי אליאש 0522-546635; יוסי פינק 052-4888857; לי שיין 052-7512226; יואב נעימי 054-6300933; משרד: 03-7538828**